BANDAR BAHARU - [DIKEMAS KINI] Seramai 700 pendatang asing tanpa izin (PATI) dari Depot Sementara Imigresen Relau dilaporkan melarikan diri dalam kejadian kira-kira jam 4 pagi Rabu.
Tahanan dipercayai terdiri daripada warga Indonesia, Bangladesh dan Myammar dilihat melarikan diri beramai-ramai dari depot berkenaan.
Bagaimanapun, Jabatan Imigresen Malaysia (Imigresen) dikatakan telah menahan semula sebahagian daripada tahanan dengan bantuan Ibu Pejabat Polis Daerah (IPD) Bandar Baharu Kedah dan IPD Seberang Perai Selatan, Pulau Pinang.
Kesemua tahanan dikatakan ditempatkan sementara di depot terbabit sebelum urusan penghantaran pulang dilakukan.
Difahamkan, sidang media berhubung kejadian itu dijangka dibuat Ketua Pengarah Imigresen, Datuk Seri Khairul Dzaimee Daud pada Rabu.
ARTIKEL BERKAITAN: